**Munkacím:** Elhárítás kérdései, célszemélyek, célcsoportok 1867 és 1945 között.

**Témavezető:** Dr. Kovács Tamás

**A témakör vizsgálatának főbb célja:**

A mindenkori magyarországi elhárító szerv(ek) számára – a politika által megszabva – mindig is egyértelmű volt, hogy mely hazai csoportokat (etnikai, politikai, vallási csoportok), illetve konkrét személyeket kell szemmel tartaniuk. Ezek természetesen térben és időben változtak, változhattak. Egy-egy elkészülő dolgozatban egy-egy ilyen célcsoport vagy személy megfigyelését, vagy a róla/róluk gyűjtött információkat lehetne elemezni és értékelni.